[pic] | AZ EURÓPAI KÖZÖSSÉGEK BIZOTTSÁGA |

Brüsszel, 1.10.2008

COM(2008) 559 végleges

2005/0281 (COD)

A BIZOTTSÁG VÉLEMÉNYE az EK-Szerződés 251. cikkének (2) bekezdése harmadik albekezdésének c) pontja értelmében

„AZ EURÓPAI PARLAMENT ÉS A TANÁCS IRÁNYELVE a hulladékokról” című javaslatra vonatkozó tanácsi közös álláspontra irányuló európai parlamenti módosítás(ok)ról

[A BIZOTTSÁG JAVASLATÁNAK MÓDOSÍTÁSAaz EK-Szerződés 250. cikkének (2) bekezdése alapján]

2005/0281 (COD)

A BIZOTTSÁG VÉLEMÉNYE az EK-Szerződés 251. cikkének (2) bekezdése harmadik albekezdésének c) pontja értelmében

„AZ EURÓPAI PARLAMENT ÉS A TANÁCS IRÁNYELVE a hulladékokról” című javaslatra vonatkozó tanácsi közös álláspontra irányuló európai parlamenti módosítás(ok)ról

1. Bevezetés

Az EK-Szerződés 251. cikke (2) bekezdése harmadik albekezdésének c) pontja értelmében a Bizottság véleményt nyilvánít az Európai Parlament által a második olvasat során javasolt módosításokról. A Bizottság a Parlament által javasolt 38 módosításról a következő véleményt adja.

2. Előzmények

A Bizottság 2005. december 21-én a hulladékokról szóló 2006/12/EK irányelv felülvizsgálatára irányuló irányelvjavaslatot fogadott el. 2005 december 26-án a javaslatot az Európai Parlament és a Tanács elé terjesztették az EK-Szerződés 251. cikkében meghatározott együttdöntési eljárással való elfogadás céljából.

A Gazdasági és Szociális Bizottság 2006. június 19-én nyilvánított véleményt a javaslatról. A Régiók Bizottsága 2006. június 14-én fogadta el véleményét a javaslatról. A Bizottság javaslatát mindkét bizottság messzemenően támogatta, noha összességében egy pontosabb szabályozást lehetővé tevő, részletesebb koncepció szükségességét hangsúlyozták.

A Tanács 2007. december 20-án fogadta el közös álláspontját. A Európai Parlament második olvasatban 2008. június 17-én fogadta el álláspontját.

3. A javaslat célja

A javaslat „A hulladékkeletkezés megelőzésére és a hulladékok újrafeldolgozására irányuló tematikus stratégia” című bizottsági közlemény (COM(2005) 666 végleges) következtetésein alapul, amely a jelenleg érvényes jogszabályok egyszerűsítésére és korszerűsítésére hív fel ott, ahol a tapasztalat szerint ez szükséges az adminisztratív terhelés csökkentéséhez, ugyanakkor – összhangban a jobb jogi szabályozás célkitűzéseivel – fent kívánja tartani a környezetvédelem szintjét.

E javaslat célja ezért a hulladékokról szóló keretirányelv módosítása a szabályozás egyszerűsítése és korszerűsítése, valamint a környezetvédelem színvonalának javítása érdekében, a veszélyes hulladékokról szóló 91/689/EGK irányelv beépítése a módosított változatba, végül a hulladékolajok ártalmatlanításáról szóló 75/439/EGK irányelv hatályon kívül helyezése oly módon, hogy egyes előírásai beépüljenek a hulladékokról szóló keretirányelvbe.

4. A Bizottság véleménye az Európai Parlament módosításairól

Az Európai Parlament 2008. június 17-i plenáris ülésén a Tanáccsal való előzetes egyeztetést követően 38 módosításból álló kompromisszumcsomagot (104–142. számú módosítások) fogadott el annak érdekében, hogy második olvasatban megállapodás születhessen.

E módosítások az alábbiakra vonatkoznak:

- a háztartási, valamint építési és bontási hulladékokkal kapcsolatos újrahasznosítási célok kitűzése, a hulladékkeletkezés megelőzésére vonatkozó jövőbeni célok kialakítását érintő előírások bevezetése,

- a fontossági sorrendet jelentő ötlépcsős hulladékhierarchia megállapítása,

- valamint a veszélyes hulladékkal, a hulladékstátus megszűnésével és a biohulladékkal kapcsolatos egyes előírások értelmezésének pontosítása.

4.1. A Bizottság által elfogadott módosítások

A Bizottság elfogadja ezeket a módosításokat, mivel azok összhangban vannak a javaslat átfogó céljával és szellemével.

5. Következtetés

Az EK-Szerződés 250. cikkének (2) bekezdése értelmében a Bizottság a fentiek szerint módosítja javaslatát.